**Providence Steam Rollers** (også kjent som **Providence Steam Roller**, **Providence Steamroller** og **Providence Steamrollers**) var et profesjonelt amerikansk fotballag basert i Providence i Rhode Island som spilte i National Football League fra 1925 til 1931. Providence var det første laget i New England til å vinne en NFL-tittel. Steam Roller vant ligaen i 1928, og er det siste oppløste laget til å vinne en ligatittel. De fleste hjemmekampene ble spilt i Cycledrome, som originalt var bygget for sykkelløp og hadde en kapasitet på 10 000.

Historie
--------

### Før NFL

Steam Rollers ble etablert i 1916 av ansatte i *Providence Journal*; sportsredaktøren Charles Coppen og skribenten Pearce Johnson. Tre personer delte på eierskap og administrasjon av laget: Coppen, James Dooley og Peter Laudati. Johnson forble lagets manager gjennom hele dets eksistens.

Laget ble fort et av de beste i regionen og innen midten av 1920-tallet ble det sett på som det beste uavhengige laget i landet. Innen 1919 hadde de omtrent dobbelt så mange tilskuere som Brown University ifølge samtidsrapporter. Dette virker derimot usannsynlig ettersom Steam Rollers hadde i snitt 3 000 tilskuere per kamp. Spillerne tjente mindre enn de som spilte i Indiana og Ohio, noe som førte til at det var vanskelig for laget å hente inn stjernespillere. Flere college-spillere spilte for Steam Rollers under andre navn slik at de ikke risikerte å miste sin amatørstatus.

I 1924 spilte Providence mot flere NFL-lag, hvor Steam Rollers hadde et sammenlagtresultat på 3–2–1, med seier over Rochester Jeffersons (3–0), Minneapolis Marines (49–0) og Dayton Triangles (10–7). Begge nederlagene var mot Frankford Yellow Jackets (21–10 og 16–3). Laget hadde også en målløs kamp mot Columbus Tigers. I 1924 ble Steam Rollers utpekt til ubeseirede mestere i nordøsten. Lagets suksess den sesongen var nok til at både lagets administrasjon og tilhengere begynte å vurdere medlemskap i NFL.

### NFL-årene

Providence ble med i NFL før 1925-sesongen. Det var på det punktet kun tre av lagets spillere i 1924 som fremdeles var til stede under lagets første trening, den 17. september 1925. Bare halvparten av spillerne var ikledd lagfargene da laget debuterte i NFL. Steam Rollers var gjennomsnittlige i de første sesongene i NFL, men gikk 8–5–1 i 1927 med Jim Conzelman som hovedtrener. Conzelman, som trente $292 per kamp, var både trener og quarterback når laget spilte single-wing-formasjon. Lagets stjernespiller var halfbacken George «Wildcat» Wilson, en All-American i 1925 fra University of Washington som hadde ledet det AFL-laget Los Angeles Wildcats i 1926.

#### Mesterskapssesongen 1928

Vimpel for ligatittelen i 1928
Providence åpnet 1928-sesongen mot Red Grange og New York Yankees, Wilsons rivaler fra AFL. Steam Rollers ledet 20–7 til halftime og holdt stillingen der ut andre halvdel. Lagets neste kamp endte derimot med et 10–6 tap mot Frankford Yellow Jackets, men kom tilbake med fire strake seiere over Dayton Triangles (28–0), Yankees (12–6), Pottsville Maroons (13–6) og Detroit Wolverines (7–0). Steam Rollers møtte igjen Yellow Jackets i Frankford Stadium den 17. november, en kamp som endte uten at lagen scoret poeng. En uke senere klarte de endelig å sikre en seier over Yellow Jackets, da de slo dem 6–0 i Cycledrome. D sikret deretter seiere over New York Giants (16–0) og Pottsville (7–0), før de avsluttet sesongen 7–7 mot Green Bay Packers. Providence ble utnevnt til ligamestere i 1928, ettersom laget med best seierprosent sikret tittelen frem til 1932. Til tross for at Yellow Jackets vant 3 flere kamper en Steam Rollers og endte sesongen 11–3–2 hadde Providence bedre seierprosent.

En uke senere ble det arrangert en seiersbankett i Biltmore Hotel, hvor alle spillerne fikk en gullklokke hver, og Conzelman ble utnevnt lagets MVP og tildelt et trofé. Fem av spillerne ble utnevnt til All-NFL den 23. desember. Wildcat Wilson og Clyde Smith ble utnevnt til førstelaget og Curly Oden, Milt Rehnquist og Gus Sonnenberg ble utnevnt til andrelaget.

#### Først i NFL

I løpet av lagets tid i NFL vant de ikke bare en ligatittel, men var også først i ligaen i flere ting. I 1925 ble de det første laget til å spille hjemmekamper i et stadion bygget for sykkelløp. I 1929 var de det første laget til å spiller fire kamper over seks dager, mellom 5. og 10. november. De møtte Staten Island Stapletons, Chicago Cardinals og avsluttet med to kamper på rad mot Frankford Yellow Jackets. Selv om de var først i ligaen til å spille så mange kamper på så kort tid, skulle det vise seg å ikke lønne seg ettersom de gikk 0–3–1 i perioden. I den andre av kampene spilte de hjemme mot Cardinals den 6. november. Kampen ble spilt om kvelden i Kinsley Park, som nylig hadde fått nye flomlys installert. Kampene skulle originalt ha spilt 3. november, men kraftig regn førte til at banen i Cycledrome ikke var brukbar. Ettersom begge lagene trengte inntekten ble kampen flyttet. Dette gjorde også Providence til det første laget i NFL til å spille en sen kveldskamp under flomlys. Selv om de tapte 16–0 ble kampen sett på som en suksess, med nesten 6 000 tilskuere.

### Nedgangstider

Til tross for å ha sikret ligatittelen i 1928 oppstod det problemer allerede året etter. Den 4. januar 1929 ble Sonneberg utnevnt til AWA World Heavyweight Championship i fribryting etter to strake seiere over Strangler Lewis, som førte til at han droppet amerikansk fotball til fordel for de bedre pengene i fribryting. Oden sluttet også til fordel for en jobb med et forsikringsselskap i Boston, og Smith valgte å flytte tilbake til Missouri for å bli trener. Conzelman kom seg heller aldri helt etter en kneskade han pådro seg i 1928. Rehnquist gikk glipp av første halvdel av sesongen på grunn av sykdom, og Wildcat Wilson mistet interessen og presterte ikke lenger på samme nivå. Steam Rollers avsluttet 1929-sesongen 4–6–2 på 7. plass i ligaen. Dette førte til at tilhengere som hadde vært tilstede under alle kamper året før ikke lenger tok turen fo rkmper. I 1930 avsluttet laget sesongen 6–4–1, fulgt av 4–4–3 i 1931.

Mangelen på interesse kombinert med den store depresjonen i 1930 førte til at Dooley, Coppen og Laudati valgt å ta et pauseår etter 1931-sesongen. Til slutte gav de tre eierne opp og sa fra seg plassen i ligaen i 1933.

Navnet
------

Under halftime i en kamp mellom Steam Rollers og Providence Pros hørte Charles Coppen en kommentar om at motstanderlaget ble «steam-rolled» da han skulle kjøpe en pølse. Coppen likte kommentaren så godt at han valgte å gi laget navnet Steam Rollers.

Arv
---

Et lag med navnet Providence Huskies (Steam Roller hadde brukt en husky-lignende hund som maskott, så dette laget kan ha vært en etterkommer eller fortsettelse av Steam Rolelrs) spilte i 1933-sesongen. Huskies hadde en perfekt sesong, og den eneste sesongen i profesjonell eller semi-profesjonell amerikansk fotball hvor motstandere ikke fikk ett eneste poeng mot dem i en hel sesong. I 1936 spilte et urelatert Providence Steam Roller i New England Football League i én sesong.

Navnet Steam Roller ble senere tatt i bruk igjen av Pearce Johnson, en av grunnleggerne av det originale laget. Dette nye laget spilte omtrent kontinuerlig med samme navn som semi-pro, i mindre ligaer og uavhengig fram til 1942 da de flyttet til Springfield og endret navn til *Springfield Steamroller* i 1943, og ble oppløst ikke lenge etter. De tre siste sesongene et lag med navnet Providence Steamrollers var som medlem av Atlantic Coast Football League; i 1962 endte laget opp på andreplass bak Paterson Miners etter dobbel overtid. Lagets aktiva ble kjøpt og overført til Continental Football Leagues Rhode Island Indians, som spilte én sesong i 1965. Etter sesongen ble dette overført til Jackie Robinsons Brooklyn Dodgers, som varte i kun én sesong.

Et lag med samme navn spilte tre sesonger i Basketball Association of America mellom 1946 og 1947.

New England Steamrollers spilte i Arena Football League fra 1988 av.

Northeast Historic Film, som arkiverer filmer fra New England-området, sikret en hjemmefilm av Providence Steamrollers som spiller mot Framingham Lion Tamers.

Pro Football Hall of Famere
---------------------------

| Providence Steamrollers’ Hall of Famere |
| --- |
| Spillere |
| Nr. | Navn | Posisjon | Periode | Innlemmet |
| 1 | Jimmy Conzelman | HB/QBTrener | 1927–1929 | 1964 |
| — | Fritz Pollard | HB | 1925 | 2005 |

Sesongresultater
----------------

Program for en kamp mellom Steam Rollers og Green Bay Packers i 1931

| År | S | T | U | Plass | Trener |
| --- | --- | --- | --- | --- | --- |
| 1924 | 12 | 3 | 1 | – | Joe Braney |
| 1925 | 6 | 5 | 1 | 10. | Archie Golembeski |
| 1926 | 5 | 7 | 1 | 11. | Jim Laird |
| 1927 | 8 | 5 | 1 | 5. | Jimmy Conzelman |
| 1928 | 8 | 1 | 2 | **1.** |
| 1929 | 4 | 6 | 2 | 8. |
| 1930 | 6 | 4 | 1 | 5. |
| 1931 | 4 | 4 | 3 | 6. | Ed Robinson |

Referanser
----------

1. 1 2 3  Peterson, Robert W. (1997). *Pigskin: The Early Years of Pro Football* **(engelsk)**. Oxford University Press. ISBN 0-19-511913-4.
2. 1 2  Gill, Bob (1995). «1924: Providence Starts Rolling» (PDF). *Coffin Corner* **(engelsk)**. Professional Football Researchers Association. 17 (4): 1–3. Besøkt 24. november 2022.
3. 1 2 3 4 5  Hogrogian, John (1980). «The Steam Roller» (PDF). *Coffin Corner* **(engelsk)**. Professional Football Researchers Association. 2 (3): 1–13. Besøkt 24. november 2022.
4. ↑  Carroll, Bob (1980). «Steam Rolled» (PDF). *Coffin Corner* **(engelsk)**. Professional Football Researchers Association. 2 (3): 1–4. Besøkt 24. november 2022.
5. ↑  «Decade-by-Decade: The 1920s and Providence». *Pro Football Hall of Fame* **(engelsk)**. Besøkt 24. november 2022.

Eksterne lenker
---------------

* Decade by Decade The 1920s and Providence
* The Steam Roller av John Hogrogian
* A Season in Time: Providence Steam Roller 1928
* AIR Historical Providence Cycledrome


|  |  |  |
| --- | --- | --- |
| Forrige mottaker:New York Giants1927 | **NFL ChampionsProvidence Steam Roller**(1928) | Neste mottaker:Green Bay Packers1929 |

| * v
* d
* r
Providence Steamrollers |
| --- |
| Tidligere lag, spilte **uavhengig** og i **National Football League** fra 1916 til 33 • Basert i **Providence** i **Rhode Island** |
| Laget | 
* Providence Steamrollers

 |
| Stadion | 
* Kinsley Park
* Cycledrome

 |
| Eiere | 
* Charles Coppen
* James Dooley
* Peter Laudati

 |
| General manager | 
* Pearce Johnson

 |
| Hovedtrenere | 
* Joe Braney
* Archie Golembeski
* Jim Laird
* Jimmy Conzelman
* Eddie N. Robinson

 |
| NFL-titler (1) | 
* 1928

 |
| Historikk | 
* New England Steamrollers
* Perry Jackson
* Arnie Shockley

 |
| Sesonger | 
* 1925
* 1926
* 1927
* **1928**
* 1929
* 1930
* 1931

 |

| Lenker til relaterte artikler |
| --- |
| 

| * v
* d
* r
Providence Steam Roller NFL-mestere i 1928 |
| --- |
| 
* Jimmy Conzelman
* Bill Cronin
* Jack Cronin
* Jack Fleischman
* Al Hadden
* Duke Hanny
* Norm Harvey
* Perry Jackson
* Jim Laird
* Curly Oden
* Milt Rehnquist
* Jim Simmons
* Clyde Smith
* Orland Smith
* Gus Sonnenberg
* Jack Spellman
* Art «Pop» Williams
* Abe Wilson
* Wildcat Wilson

* Hovedtrener: Jimmy Conzelman

 |

| * v
* d
* r
Tidligere lag i National Football League |
| --- |
| Oppstartslag | 
* Chicago Tigers (1920)
* Cleveland Tigers / Indians (1920–21)
* Muncie Flyers (1920–21)
* Rochester Jeffersons (1920–1925)
* Rock Island Independents (1920–1925)
* Akron Pros / Indians (1920–1926)
* Canton Bulldogs (1920–1926)
* Columbus Panhandles / Tigers (1920–1926)
* Hammond Pros (1920–1926)
* Detroit Heralds / Tigers / Panthers / Wolverines (1920–1928)
* Buffalo All-Americans / Bisons / Rangers (1920–1929)
* Dayton Triangles (1920–1929)

 |
| 1920-årene | 
* Cincinnati Celts (1921)
* New York Brickley Giants (1921)
* Tonawanda Kardex Lumbermen (1921)
* Washington Senators (1921)
* Evansville Crimson Giants (1921–22)
* Louisville Breckenridges / Colonels (1921–1923, 1926)
* Minneapolis Marines / Red Jackets (1921–1924, 1929–30)
* Youngstown Patricians (1922)
* Oorang Indians (1922–23)
* Toledo Maroons (1922–23)
* Racine Legion / Tornadoes (1922–1924, 1926)
* Milwaukee Badgers (1922–1926)
* St. Louis All-Stars (1923)
* Cleveland Indians / Bulldogs (1923–1927)
* Duluth Kelleys / Eskimos (1923–1927)
* Kenosha Maroons (1924)
* Kansas City Blues (1924)
* Kansas City Cowboys (1925–26)
* Frankford Yellow Jackets (1924–1931)
* Pottsville Maroons / Boston Bulldogs (1925–1929)
* Providence Steam Roller (1925–1931)
* Brooklyn Lions (1926)
* Hartford Blues (1926)
* Los Angeles Buccaneers (1926)
* New York Yankees (1927–28)
* Orange / Newark Tornadoes (1929–30)
* Staten Island Stapletons (1929–1932)

 |
| 1930–50-årene | 
* Brooklyn Dodgers / Tigers (1930–1944)
* Cleveland Indians (1931)
* Cincinnati Reds (1933–34)
* St. Louis Gunners (1934)
* Boston Yanks (1944–1948)
* Baltimore Colts (1947–1950)
* New York Bulldogs / Yanks (1949–51)
* Dallas Texans (1952)

 |

 |